

REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

 **OPĆINSKI NAČELNIK**

KLASA: 022-05/21-02/2

URBROJ: 2188/12-03-21-2

Tovarnik, 30.3.2021.

Na temelju članka 31. Statuta Općine Tovarnik („Službeni vjesnik Vukovarsko-srijemske županije“, broj 3/21. ) Općinsko vijeće Općine Tovarnik na svojoj 33. Sjednici, održanoj dana 30.3.2021. godine, donosi

**ODLUKU**

**o mjeri pomoći obitelji potresom pogođenog područja Banovine**

Članak 1.

Ovom Odlukom utvrđuje se mjera pomoći obitelji Ljiljane Kolaković koja nakon potresa živi u neadekvatnim životnim uvjetima.

Članak2.

Općina Tovarnik će participirati za kupovinu navedene nekretnine u iznosu od 100.000,00 kn a sredstva će se osigurat iz rebalansa proračuna Općine Tovarnik za 2021. godinu, izvor; Vlastiti prihodi u iznosu od 100.000,00 kn, pozicija; pomoć obitelji potresom pogođenih područja.

Članak 3.

Ovlašteni procjenitelj će napraviti procjenu nekretnine te utvrditi činjenično stanje na terenu a potom izraditi potrebnu dokumentaciju u vezi navedenog.

Članak 4

Općina će nakon procjene otići na teren, vidjeti nekretninu, te sklopiti kupoprodajni ugovor s vlasnikom nekretnine.

Članak 5.

Općina će donijeti odluku kojom će kupljenu nekretninu darovati obitelji Kolaković Ljiljane.

Članak 6.

Obitelj Kolaković će se obvezati temeljem darovnog ugovora da će u darovanoj nekretnini živjeti idućih deset godina, a kao jamstvo će dostaviti Općini bjanko zadužnicu ovjerenu kod javnog bilježnika u iznosu od 100.000, 00 kn.

Članak 7.

 Ovom Odlukom stavlja se izvan snage Odluka vijeća Klasa:021-05/20-03/3, Ur.br: 2188/12-04-21-2, donesena dana 19.2.2021., na 32.sjednici vijeća.

Članak. 8.

Ova Odluka stupa na snagu osmi dan od dana objave u „Službenom vjesniku Vukovarsko-srijemske županije“.

**PRESJEDNIK VIJEĆA**

**Dubravko Blašković**